《给由赴杭杨玘曹魁杨燧三子在侍》
明代·林光

癸丑人间八月秋，三生侍我又杭州。抠趋渐了微官债，俯仰终怀实禄羞。

世味共倾今日酒，山光还记昔年游。明朝拂袖红尘外，更买西湖一叶舟。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。